(Emberiza lapponica.) 
Plectrophanes lapponicus (L.): Dresser, Birds of Europe, IV, 1872. 
— .Plectrophanes lapponicus Selby: Baird, Brewer, Ridgway, Hist. N. Amer. 
Birds, Land Birds, I, 1874. — Centrophanes lapponicus: Coues, Key N. 
Amer. Birds, 1884. — Calcarius lapponicus (L.): Ridgway, Manual N. Amer. 
Birds, 1887. — Sharpe, Catal. Birds Brit. Mus. XII, 1888. 
Vestgrønlandsk. Narksarmiutak, Markbeboer, fordi den holder til paa 
Sletterne. (Fabricius.) — Narssarmiutak. (Rink, Helms.) — Østgrønlandsk. 
Ivssormijitak. (Rink.) 
34 grønlandske Skind foreligge, af unge og gamle, ikke 
afvigende fra Skind fra Europa. 
Laplandsverlingen er almindelig som ynglende langs det 
meste af Grønlands Vestkyst; hvor langt den gaar mod Nord, 
er- ikke oplyst; endnu ved Upernivik findes den. Paa Østkysten 
er den ogsaa funden ynglende. Som Trækfugl kommer den til 
Syd-Grønland oftest i Begyndelsen af Maj eller senere, til Nord- 
Grønland mest i Juni; i September eller senere, naar Sneen 
kommer, vandrer den bort. Den opholder sig mest paa Enge 
og Sletter inde i Fjordene. Føden er mest Frø, især af Pil. 
Keden bygger den paa Jorden skjult i Græsset, af Græs, Mos, 
Kødder og inderst Fjer, især af Ryper. Æg ere fundne fra 
28de Maj til 6te Juli. 
Ved Julianehaab viste den sig i 1840 første Gang den Maj, 
skriver Jørgensen i sin Dagbog. — Rede med Æg fra 28de Maj 
1849 har Museet modtaget. — I Sommeren 1894 saa Bruun den 
overalt paa Strækningen mellem Julianehaab og Ivigtut, langs Kysten 
og inde i Fjordene. Ved Kagsiarsuk i Igaliko-Fjord var der mange. 
Rede med Æg fandtes ved Narsak 18de Juni. Efter Grønlændernes 
Opgivelse skulde den komme i Maj, aftage i August og forsvinde i 
September-Oktober. 
Ret almindelig ved Ivigtut fandt Hagerup den i 1886—88; i 
selve Ivigtut-Dalen rugede i 1886 omtrent 10 Par og i 1887 og 
88 omtrent dobbelt saa mange. I 1886 blev den første Gang set 
Ade Maj. I 1887 kom den første 22de Maj; den sidste blev set 
30te August. I 1888 blev den første set 20de Maj, og 23de Maj 
var den almindelig; den sidste viste sig 30te August. Den fandtes 
kun paa fugtige Steder dækkede med Græs og spredte Buske, og 
den blev ikke set højere end 200 Fod over Havet. 16de Juni 
1887 fandtes en Rede, med 7 nylig lagte Æg, stillet dybt i Mos 
